open-index/open-wikipedia-markdown huggingface dataset:
Nyystölä

**Nyystölä** on kylä Padasjoella. Se sijaitsee Padasjoen kirkonkylän eteläpuolella ja Päijänteen lounaisrannalla. Siihen kuuluu myös osia Virmailan ja Kelventeen saarista. 

Yhden selityksen mukaan kylän nimi tulee alun perin paikalliseen Werhon kartanoon viittaavasta nimityksestä "Ny Ställe", uusi paikka; vastaavasti vanha paikka olisi Lammin Ormajärven itärannalla Sankolan kylässä sijaitseva Vanhakartano eli Gammelgård. Toisen selityksen mukaan Padasjoen Hinttolan, Inkilän, Kaukelan, Osoilan ja Virmailan kylien nimien tapaan lä-päätteinen Nyystölä olisi johdettu henkilön etunimestä.  

Nyystölässä on myös lintutorni, josta näkee Nyystölänlahdelle.

## Nyystölän historia

Juhana III antoi lahjoituskirjalla 21. marraskuuta 1569 Nyystölän rälssin lahjoitukseksi Iivari Maununpoika Särkilahdelle. Nyystölän tilukset olivat jo Olavi Niilonpoika Tavastin läänityksenä. Nyystölässä käytiin tammikuussa 1597 Nyystölän taistelu, yksi nuijasodan keskeisistä taisteluista. Kylässä sijaitsee nykyään kaksi sodan muistomerkkiä. Toinen, 14. tammikuuta 1597 tapahtuneen verilöylyn muistoksi pystytetty patsas, on Veriniityn laidassa Kirkkomäellä eli nykyisellä Nuijapatsaanmäellä. Toinen on Eskolanmutkassa oleva niin sanottu Aunekivi, jonka äärellä väitetään 13. tammikuuta 1597 tehdyn se petollinen sopimus, jonka rikkomisesta seurasi 14. tammikuuta 1597 verilöyly. Aunekiven kuparilaatta tosin lienee väärän kiven kyljessä, niin kuin Nuijapatsaskin on väärällä aukealla, kuten Toivo Jalli on selostanut kirjassaan *Nuijamiehestä nuijasotaan*.

## Lähteet
Van Halen II

**Van Halen II** on hard rock -yhtye Van Halenin toinen albumi, joka ilmestyi vuonna 1979. Hitiksi albumilta nousi jo singlenä julkaistu ”Dance the Night Away”, joka muodostui hitiksi tanssiklubeilla ja nousikin sijalle 15. Billboard Hot 100 -listalla ollen yhtyeen ensimmäinen top 20 -hitti. Myöhemmin tunnetuiksi kappaleiksi on tullut ”Somebody Get Me a Doctor” ja singlenä julkaistu ”Beautiful Girls”. Albumilla on myös Eddie Van Halenin kitarasoolokappale ”Spanish Fly”. Albumi on myynyt viisinkertaista platinaa eli yli viisi miljoonaa kappaletta Yhdysvalloissa.

## Kappaleet

# 
# 
# 
# 
# 
# 
# 
# 
# 
# 

## Albumi
Billboard (Pohjois-Amerikka)

## Singlet
Billboard (Pohjois-Amerikka)

## Kokoonpano

* David Lee Roth - laulu
* Eddie Van Halen - kitarat
* Michael Anthony - basso
* Alex Van Halen - rummut
Sameli Tala

**Samuel Rafael "Sameli" Tala** (16. elokuuta 1893 Jalasjärvi – 6. tammikuuta 1961) oli suomalainen kestävyysjuoksija.

Sameli Tala osallistui Pariisin olympialaisissa 3 000 metrin joukkuejuoksuun. Alkuerässä hän oli kolmen joukossa mutta loppukilpailussa hän menetti kultamitalin, ollen Suomen edustajista neljäntenä Paavo Nurmen, Ville Ritolan ja Elias Katzin jälkeen kun joukkuekilpailun tuloksiin laskettiin kolmen parhaan urheilijan sijoitukset.

Kalevan kisoissa Tala voitti kolme mestaruutta 5&nbsp;000 metriltä ja yhden 1&nbsp;500 metriltä. Vuonna 1916 hän juoksi hopealle kun hävisi uusinnassa Albin Stenroosille. He olivat juosseet jaetulle kärkisijalle mutta sen ajan sääntöjen mukaisesti voitosta uusittiin ja Tala hävisi tämän uusinnan parilla metrillä.  

Tala edusti urallaan Jalasjärven Jalasta ja Viipurin Urheilijoita. Hänen 23-vuotiaana kuollut veljensä Matti Tala oli myös juoksija.

Sameli Tala kuoli vuoden 1961 loppiaisena juuri Jalasjärvellä hiihdetyn maakuntaviestin lähtöaikaan. Urheiluväki hiljentyi hetkeksi kunnioittamaan kunnioitetun urheilumiehen muistoa.

## Kalevan kisat
* 1918 SM-kultaa 1 500 m
* 1916 SM-hopeaa 5 000 m (hävisi uusinnassa Albin Stenroosille)
* 1917 SM-kultaa 5 000 m
* 1918 SM-kultaa 5 000 m 
* 1923 SM-kultaa 5 000 m (Paavo Nurmi juoksi kilpailun ulkopuolella nopeammin)

## Katso myös
* Luettelo 5 000 metrin juoksun Suomen-mestareista

## Lähteet
* 

### Viitteet
James Kirk

**James Nichol Kirk** (s. 2. toukokuuta 1986 Vancouver) on kanadalainen näyttelijä. Hänellä on ollut roolit muiden muassa elokuvissa *[[Final Destination – Viimeinen määränpää 2]]* (2003) ja *[[She's the Man]]* (2006).

## Aiheesta muualla
*
Limited Edition Bonus EP

**Limited Edition Bonus EP** on Yhdysvaltalaisen Rapcore-yhtye P.O.D.:n toinen EP. Se julkaistiin 1999. Kuten EP:n nimestä voi päätellä, sen myytyjen painosten määrä oli rajoitettu.

EP sisälsi yhden ennestään tutun P.O.D.:n kappaleen, joka oli re-masteroitu EP:tä varten sekä muutaman demon. EP on nykyään erittäin harvinainen, ja on lähes mahdotonta löytää se internetistä.

## Kappaleet
# "*Warriors Come Out To Play... (Intro)*"
# "*Draw The Line (Fundamental Version)*"
# "*It's About Time (Demo)*"
# "*Lie Down (Demo)*"
# "*Estrella (Demo)*"
# "*Messages For Your Answering Machine*"
Fritz Strobl

**Fritz Strobl** (s. 24. elokuuta 1972 Lienz, Itävalta) on itävaltalainen uransa lopettanut alppihiihtäjä, joka laski uransa aikana ns. vauhtilajeja, syöksylaskua ja super-G:tä.

Hän voitti olympiakultaa syöksyssä Salt Lake Cityssä 2002. Vuoden 2007 MM-kilpailuissa Strobl laski hopealle super-G:ssä ja oli voittamassa joukkuekilpailun MM-kultaa Itävallan joukkueessa.

Maailmancupissa hän on voittanut yhdeksän kilpailua (seitsemän syöksylaskussa ja kaksi super-G:ssä). Strobl on pystynyt voittamaan kaksi kertaa legendaarisen Kitzbühelin syöksyn.

Strobl lopetti uransa Lenzerheidessa käydyssä maailmancupin finaalin super-G -kilpailussa 15. maaliskuuta 2007. 

Ammatiltaan hän on poliisi.

## Voitot

## Lähteet
* Kotisivut
* Tilastoja
*
Kapitan Kosolapov

**Kapitan Kosolapov** on pieni jäänmurtaja, joka on suunniteltu avustamaan aluksia matalissa vesissä. Wärtsilän Helsingin telakalta valmistui vuonna 1976 kolmen laivan sarja, josta Kapitan Kosolapov oli keskimmäinen. Ensimmäisenä valmistui Kapitan M. Izmailov ja viimeisenä Kapitan A. Radžabov. Sarjan alukset on tarkoitettu satamien aukipitoon, hinauksiin ja pelastustehtäviin Mustallamerellä, Kaspianmerellä ja Vienanmerellä. Kapitan Kosolapov on murtanut jäitä Arkangelissa omistajanaan Northern Marine Shipping Company.

Murtajan jäissä liikkumista helpottaa ilmapuhallusjärjestelmä ja siltojen alittamiseksi aluksen savupiippu ja mastot on rakennettu alaskäännettäviksi. Pelastustehtäviä varten aluksessa on palosammutusvälineistö.

Jäänmurtajan kastoi laiturissa Wärtsilän telakkaryhmän johtaja Christian Landtman.

## Koneisto

Pääkoneisto on rakennettu voimalaitosperiaatteen mukaisesti, joten laivassa ei ole erillisiä apukoneita, vaan vain pieni satamaaggregaatti. Neljä Wärtsilä 824 TS -dieselmoottoria valmisti Wärtsilän Vaasan tehdas. Kahdeksansylinteristen moottorien sylinterin halkaisija on 240 mm ja iskunpituus 310 mm. Moottorien yhteisteho on 4,0 megawattia ja ne pyörittävät neljää Strömberg-vaihtovirtageneraattoria 4 x 954 kW, 600 volttia, 50 hertsiä. Generaattorit on kytketty tyristori-tasasuuntimien kautta kahteen 1,268 MW:n sähkömoottoriin, jotka pyörittävät kahta perässä olevaa potkuria. Aluksen konehuone on miehittämätön ja koneiden kauko-ohjaus ja valvonta tapahtuvat komentosillalta.

## Lähteet

* Lloyd's register of shipping. Register of ships.
* Navigator 1976:10 s. 11 ja 1977:10 s. 72.
* Suomen merenkulku 1976:9 s. 33.
Jaakko Heinimäki

**Jaakko Juhani Albinus Heinimäki** (s. 8. elokuuta 1965 Pori) on suomalainen *[[Kirkko ja kaupunki]]* -lehden entinen päätoimittaja, tietokirjailija ja pappi. Heinimäki tunnettaan teologian popularisoijana. *[[Kotimaa (sanomalehti)|Kotimaa]]* nimesi Heinimäen 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

Heinimäki valittiin lokakuussa 2022 Benelux-maiden suomalaisen merimieskirkon johtajaksi ja Brysselin merimiespapiksi vuoden 2023 alusta alkaen. Hän on kirjoittanut muun muassa pyhimyslegendoista, kuolemansynneistä sekä uskonnon ja huumorin suhteesta. Ennen vapaaksi kirjailijaksi ryhtymistään 2001 Heinimäki työskenteli tiedottajana Kirkkopalveluissa, pappina Helsingin tuomiokirkkoseurakunnassa ja toimittajana *Kirkko ja kaupunki* -lehdessä.

## Elämä ja ura
Heinimäki valmistui ylioppilaaksi 1984 ja teologian maisteriksi 1992 Helsingin yliopistosta. Hänen esikoisteoksensa *Pieni mies jalustalla* ilmestyi vuonna 1994. *Outo hartauskirja* valittiin vuoden kristilliseksi kirjaksi 1997. *Seitsemän syntiä* oli Tieto-Finlandia-palkintoehdokkaana ja voitti historian viimeisen Koskenkorva-palkinnon vuonna 1999.

Heinimäki on käsikirjoittanut Aira Samulinin elämäntarinaan perustuvaan elokuvaan *Tango Kabaree* (2001) sekä Mikko Kuustosen elämäkerran *Q – lauluntekijän tarina* (2006). Hän on kirjoittanut myös uskonnon oppikirjoja lukioon ja peruskouluun sekä kolumneja Kotilieteen, Metro-lehteen, Viini-lehteen ja ExpressBussiin.

Heinimäki toimi Eino Leinon Seuran johtokunnassa 2002–2003 ja puheenjohtajana 2003–2008. Vuosina 2003–2009 hän oli Mukkulassa pidettävän Lahden kansainvälisen kirjailijakokouksen hallituksen varapuheenjohtaja. Heinimäki on toiminut myös Suomen tietokirjailijat ry:n hallituksen jäsenenä.

Heinimäki oli valtakunnallisen sosiaali- ja terveysalan eettisen neuvottelukunnan ETENE:n kaudella 2006–2010 aluksi varajäsen ja siirtyi varsinaiseksi jäseneksi tammikuussa 2010. Kauden 2010–2014 hän oli varsinainen jäsen ja kauden 2014–2018 varapuheenjohtaja. 

Heinimäki oli *[[Uutisvuoto]]*-tietokilpailuohjelman toinen kapteeni helmikuussa 2007. Keväällä 2008 hän esiintyi Kata Kärkkäisen kanssa *[[Eilen, tässä ja nyt]]* -visailuohjelmassa. 

Heinimäki oli yksi WSOY:n kirjallisuussäätiön palkinnon saajista vuonna 2009. Vuonna 2010 hänelle myönnettiin Luterilaisen kulttuurin säätiön tunnustuspalkinto ja vuonna 2011 Kirkon tiedonvälityspalkinto.

Heinimäki soittaa mandoliinia ja banjoa Petty Pilgrims folk-yhtyeessä. Yhtyeen ensilevy *Eedeniksi luultiin* (Turenki Records) ilmestyi vuonna 2015.

## Teokset
* 
* 
* 	
* 
* 
*  (kirjan uudistettu kolmas painos julkaistiin vuonna 2013)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Heikki Valkama: Uskonto on hauska asia. Ylioppilaslehti 14/2000.
Chris Vermeulen

**Chris Vermeulen** (s. 19. kesäkuuta 1982) on australialainen ratamoottoripyöräilijä. Hän teki kansainvälisen läpimurtonsa Superbiken MM-sarjassa, jossa hän sijoittui kaudella 2004 neljänneksi ja kaudella 2005 toiseksi. Vermeulen ajoi Superbike-sarjassa Hondalla, ja hän pääsi ajamaan kauden 2005 lopulla kaksi MotoGP-kisaa (Australiassa ja Turkissa) Camel Honda Pons -tallin pyörällä. Hän sijoittui molemmissa kilpailuissa 11:nneksi. Vermeulen oli ehtinyt uransa aikana leimautua Hondan mieheksi, joten olikin yllätys, kun Suzuki ilmoitti palkanneensa Vermeulenin kuljettajakseen kaudelle 2006. Vermeulen otti ensimmäisen MotoGP-paalupaikkansa kauden 2006 kolmannessa kilpailussa Turkissa märällä radalla. Toinen paalupaikka, ja ensimmäinen kuivalla kelillä, irtosi heinäkuussa Yhdysvaltain Laguna Secassa. Vermeulen johti Laguna Secan kisaa pitkään ja olisi luultavasti ajanut palkintokorokkeelle, mutta hän hiipui teknisen ongelman takia kuudenneksi. Kotikisassaan Phillip Islandin radalla Vermeulen otti MotoGP-uransa ensimmäisen palkintopallisijoituksen ajettuaan sadekelillä kakkoseksi. MM-sarjan loppupisteissä Vermeulen oli 11. kerättyään 98 pistettä. Kaudella 2007 Vermeulen jatkaa Suzukilla amerikkalaisen John Hopkinsin tallitoverina.
Totuuden Torvi

**Totuuden Torvi** oli suomalainen sensaatiouutisiin painottunut sanomalehti, joka ilmestyi vuosina 1928–1933, 1945–1946, 1947, 1948–1951 ja 1954–1958. Lehden perustaja oli omintakeinen populistipoliitikko Ernesti Hentunen, joka toimi päätoimittajana kuolemaansa (1951) saakka. Vuodesta 1945 alkaen *Totuuden Torvi* oli hänen perustamansa Radikaalisen Kansanpuolueen äänenkannattaja. Lehteä myytiin irtonumeroina suoraan kadulla, ja Hentunen itsekin myi sitä Helsingin keskustassa rautatieaseman luona. 

Lehti julkaisi suorasukaisia kannanottoja vallanpitäjistä ja joutui sen vuoksi usein hankauksiin. Vuonna 1933 Hentunen joutui poistumaan Suomesta ulkomaille välttääkseen eräästä lehden jutusta saamansa vankeustuomion ja lehden ilmestyminen keskeytyi 12 vuodeksi.

Vuonna 1945 *Totuuden Torvi* alkoi taas ilmestyä. Pian sen räväkkä uutisointi alkoi kohdistua etenkin kommunisteja, YYA-sopimusta ja Neuvostoliittoa vastaan. Hentunen sai 1949 sakkoja lehden Neuvostoliiton-vastaisesta kirjoittelusta. Tuomion perusteena oli rikoslain 14. luvun 4a-pykälässä määritelty ”vieraan valtion halventaminen siten, että sen kautta Suomen suhteet siihen vahingoittuvat”. Syyte Hentusta vastaan nostettiin presidentti Paasikiven määräyksestä. Hentusen suorasukaista kohtelua saivat osakseen myös kansanedustajat.  Kun hän kirjoitti lehdessään: ”Puolet kansanedustajista on hulluja”, asiaan vaadittiin oikaisua, ja seuraavassa numerossa Hentunen korjasi väitteen: ”Puolet kansanedustajista ei ole hulluja.”

Lehteä julkaisi vielä jonkin aikaa Hentusen kuoleman jälkeen hänen perikuntansa mutta lähinnä poliittisena pilalehtenä.

## Lähteet
* Nummelin, Juri: Ernesti Hentunen. 8.12.2006.

## Kirjallisuutta
* Uola, Mikko: *Ernesti Hentunen – tasavallan hovinarri: Suomalaisen populismin juurilla.* Turun yliopiston poliittisen historian tutkimuksia 7. Turku 1997.
* Salminen, Esko: *Aselevosta kaappaushankkeeseen: Sensuuri ja itsesensuuri Suomen lehdistössä 1944–48.*
Lauha Männistö

**Lauha Unelma Männistö**  (10. tammikuuta 1934 Jalasjärvi – 20. toukokuuta 2017 Siilinjärvi) oli suomalainen SKDL:n (1966–1990) ja Vasemmistoliiton (1990–1991) kansanedustaja Kuopion läänin vaalipiiristä. Männistö kuului SKDL:n liittohallitukseen ja hän oli puolueen  puheenjohtaja. Hän oli myös Suomen naisten demokraattisen liiton varapuheenjohtaja.

Siilinjärvellä asunut Männistö oli sairaanhoitaja ja koulutukseltaan humanististen tieteiden kandidaatti. Hän oli presidentin valitsijamies vaaleissa 1968, 1978 ja 1982.

Männistö lukeutui .

## Lähteet

## Aiheesta muualla

* Lauha Männistön muistokirjoitus Helsingin Sanomissa
Inertiaalikoordinaatisto

**Inertiaalikoordinaatisto** on koordinaatisto, jossa Newtonin ensimmäinen ja toinen laki pätevät. Toisin sanoen inertiaalikoordinaatistossa kappale on kiihtyvässä liikkeessä vain, jos siihen kohdistuu jokin nettovoima. Kaikki laajenemattoman avaruuden nollagravitaatiokaarevuuden kenttien ideaaliset inertiaalikoordinaatistot (Suppea suhteellisuusteoria) ovat keskenään ekvivalentteja ja voivat liikkua tasaisella nopeudella toistensa suhteen. (ks. Kaksosparadoksi). Yleisen suhteellisuusteorian testeissä varmistettujen tulosten mukaan oikeita inertiaalikoordinaatistoja ovat vain ns. vapaasti putoavat koordinaatistot.

## Lähteet
Pauli Puhakka

**Pauli Antero Puhakka**  (4. tammikuuta 1926 Ilomantsi – 17. joulukuuta 2011 Joensuu) oli suomalainen Suomen kansan demokraattisen liiton kansanedustaja Pohjois-Karjalan vaalipiiristä. Eduskunnassa vuosina 1954–1983 istunut Puhakka kuului myös Suomen kommunistiseen puolueeseen. Osapuolijaon synnyttyä hän kuului puolueen taistolaiseen oppositioon. Metsätyömiehen ammattia vuoteen 1949 harjoittanut Puhakka ryhtyi myöhemmin kansandemokraattien toimitsijaksi. Hän kävi Sirola-opiston 1951.

Puhakka oli presidentin valitsijamies 1956, 1962, 1968 ja 1978. Hän oli myös Joensuun kaupunginvaltuuston jäsen, Suomen demokraattisen nuorisoliiton liittoneuvoston puheenjohtaja ja Kansainvälisen metsätyöläisten ammatillisten järjestöjen yhteistyökomitean puheenjohtaja. Luovuttuaan kansanedustajan tehtävistä Pauli Puhakka toimi Eläkeläiset ry:n Joensuun yhdistyksen puheenjohtajana sairastumiseensa asti.

## Lähteet
* 

### Viitteet
Hot Fuss

**Hot Fuss** on yhdysvaltalaisen rockyhtye The Killersin debyyttialbumi, joka julkaistiin kesällä 2004. Albumi julkaistiin Britanniassa 7. kesäkuuta 2004 ja kotimaassaan Yhdysvalloissa 15. kesäkuuta.

*Hot Fuss* ylsi kolmessa maassa listaykköseksi, muun muassa Britannian albumilistalla. Kotimaassaan Yhdysvaltain Billboard 200 -listalla sen paras sijoitus oli seitsemäs. Joulukuuhun 2012 mennessä albumia on myyty maailmanlaajuisesti yli seitsemän miljoonaa kappaletta.

*Hot Fussilta* julkaistiin singlenä kappaleet ”Mr. Brightside”, ”Somebody Told Me”, ”All These Things That I’ve Done” ja ”Smile Like You Mean It”.

## Kappaleet

## Singlejulkaisut

Listasijoitusten lähteet: 

## Kokoonpano ja henkilöstö
### Yhtye
* Brandon Flowers – laulu, koskettimet, piano
* Dave Keuning – kitara, taustalaulu
* Mark Stoermer – basso, taustalaulu
* Ronnie Vannucci – rummut, lyömäsoittimet, taustalaulu (”Andy, You’re a Star”)

### Tuotanto
* Jeff Saltzman – tuotanto, tekniikka
* Corlene Byrd – tekniikka
* Alan Moulder – miksaus
* Mark Needham – miksaus
* Jake – avustavat soittimet

## Listasijoitukset

Listasijoitusten lähde: 

## Lähteet

## Aiheesta muualla
* Hot Fuss Discogsissa
Julia Mancuso

**Julia Mancuso** (s. 9. maaliskuuta 1984 Reno, Nevada) on entinen yhdysvaltalainen alppihiihtäjä. 

Mancuso voitti olympiakultaa suurpujottelussa Torinon olympialaisissa 2006. Vuotta aiemmin hän oli jo saavuttanut MM-kisoista pronssia sekä suurpujottelusta että supersuurpujottelusta. Åren MM-kisoissa 2007 hän sijoittui Anja Pärsonin jälkeen toiseksi superalppiyhdistetyssä. Vancouverin olympialaisissa 2010 Mancuso sijoittui hopealle syöksylaskussa sekä alppiyhdistetyssä. Garmisch-Partenkirchenin MM-kisoissa 2011 Mancuso sijoittui hopealle supersuurpujottelussa. Schladmingin MM-kilpailuissa 2013 hän saavutti pronssia supersuurpujottelussa.Sotšin olympialaisissa 2014 Mancuso saavutti pronssia superalppiyhdistetyssä. 

Maailmancupissa Mancuso on voittanut seitsemän osakilpailua, ollut viisitoista kertaa toinen ja neljätoista kertaa kolmas (6.12.2014 mennessä). Hän sijoittui kaudella 2006–2007 maailmancupin kokonaiskilpailussa kolmanneksi sekä syöksylaskun ja alppiyhdistetyn cup-pisteissä toiseksi. Kaudella 2010–2011 hän oli kolmas syöksylasku- ja supersuurpujottelucupissa, kausilla 2011–2012 ja 2012–2013 toinen supersuurpujottelucupissa. Hän lopetti uransa tammikuussa 2018 kärsittyään pitkään lonkkavaivoista.

## Maailmancupin osakilpailuvoitot

## Lähteet
*Kotisivut
* 
*Tilastoja

### Viitteet
Amarildo

**Amarildo Tavares da Silveira** (s. 29. kesäkuuta 1939, Rio de Janeiro, Brasilia), paremmin tunnettu nimellä **Amarildo** on entinen brasilialainen jalkapalloilija. Hän pelasi hyökkääjänä mm. Brasilian jalkapallomaajoukkueessa. 

Amarildon ura kesti vuodesta 1957 vuoteen 1974, jolloin hän pelasi Brasiliassa ja Italiassa mm. AS Romassa ja AC Milanissa. Vuonna 1962 hän voitti jalkapallon maailmanmestaruuskilpailut Brasilian joukkueessa loukkaantuneen Pelén tilalla.
Eksosfääri

**Eksosfääri** on ilmakehän ylin kerros. Eksosfäärin alkuraja on kiistanalainen, mutta yleensä sen määritellään alkavan 200–600 kilometrin korkeudesta. Virallisesti eksosfääri ei ole osa ilmakehää, vaan luetaan Maan lähiavaruudeksi. Eksosfääri koostuu pääosin vedystä ja heliumista, jotka ovat maailmankaikkeuden yleisimmät alkuaineet. Eksosfäärin yläkorkeutta ei ole määritelty virallisesti.

## Lähteet
Impi Muroma

**Impi Karoliina Muroma** (o.s. *Oksanen*, 12. joulukuuta 1925 Jyväskylän maalaiskunta – 17. toukokuuta 1999) oli suomalainen farmaseutti ja kristillisen liiton poliitikko. Muroma toimi kansanedustajana vuodet 1975–1987 Uudenmaan vaalipiiristä.

## Varhainen elämä ja koulutus
Impi Muroma syntyi maanviljelijäperheeseen Jyväskylän maalaiskunnassa. Perheessä oli kaikkiaan 13 lasta. Muroma kirjoitti ylioppilaaksi 1944 ja valmistui farmaseutiksi 1947. Muroma työskenteli farmaseuttina vuoteen 1960 saakka mm. Runeberginkadun apteekissa Helsingissä sekä Orionilla ja Miehikkälän apteekissa.

## Ura herätysliikkeessä ja politiikassa
Muroma opetti Suomen Raamattuopistossa Kauniaisissa vuosina 1964–1971. Muroma lähti politiikkaan keski-ikäisenä kuuden lapsen äitinä. Muroma nousi eduskuntaan Suomen Kristillisen Liiton ehdokkaana Uudenmaan vaalipiiristä vuoden 1975 ennenaikaisissa vaaleissa. Muroma valittiin eduskuntaan uudelleen vuosina 1979 ja 1983. Muroma luopui kansanedustajan työstä vuonna 1987. Muroma toimi kaikki kolme kauttaan perustuslakivaliokunnan jäsenenä.

Muroma oli Espoon kaupunginvaltuutettu vuosina 1977–1984 ja presidentin valitsijamies 1978. Muroma toimi myös kuusi vuotta puolueen kolmantena puheenjohtajana sekä Kristillisen naisjärjestön puheenjohtajana.

### Poliittiset näkemykset
Muroma piti politiikassa esillä erityisesti lapsiperheiden asemaa ja teki töitä kotihoidon tuen puolesta. Muroma korosti myös pienten lasten kasvurauhaa. Muroma tunnettiin periaatteellisena ja lujatahtoisena poliitikkona, joka vaati ratkaisuille aina asialliset perustelut. Muroma vei naisjärjestön asioita puolueen ohjelmiin ja kannanottoihin sekä koulutti näissä kysymyksissä.

Muroma vaati kokonaisvaltaista perhepoliittista uudistusta, jossa äideillä olisi mahdollisuus valita kodin ja työn välillä. Muroma piti valtakunnallista kotihoidontukea välitavoitteena "äidinpalkalle". Laki valtakunnallisesta kotihoidosta tuli voimaan 1985. Muroma vaati myös kotiapulaisen palkan verovähennysoikeutta. Kolmas Muroman tavoite oli kotiäitien sosiaali- ja eläketurva.

## Yksityiselämä
Impi Muroma oli naimisissa evankelis-luterilaisnen kansanlähetyksen apulaispääsihterin Uolevi Muroman kanssa, eli hän oli herätyssaarnaaja Urho Muroman miniä. Heillä oli kuusi lasta. Eräs tyttäristä on entinen pankinjohtaja ja Keskon hallituksen jäsen Maarit Näkyvä.

## Lähteet

## Aiheesta muualla
*
PageRank

**PageRank** on Google-hakukoneen käyttämä järjestelmä, jolla mitataan sivujen tärkeyttä niihin johtavien hyperlinkkien perusteella.

PageRank toimii niin, että se laskee sivulle vieviä linkkejä. Jokainen sivulle johtava linkki on ikään kuin kannatusääni. Mitä enemmän linkkejä, sitä korkeammalle sivusto kohoaa PageRankissa. Kuitenkaan pelkällä linkkien määrällä ei ole merkitystä, vaan myös niiden laadulla. Tärkeiltä sivuilta tulevilla linkeillä on yleensä enemmän painoarvoa kuin vähemmän tärkeiden sivujen linkeillä. 

## Yksinkertainen PageRank-[[algoritmi]]
Oletetaan, että olisi pieni, neljän Web-sivun joukko: A, B, C ja D. PageRank jakaisi näille neljälle sivulle yhtä paljon "aloituspisteitä", eli jokaisella sivulla olisi 0,25 pistettä.

Jos sivut B, C, ja D johtavat vain A:han, tarkoittaisi se sitä, että sivut B, C ja D antaisivat A:lle 0,25 pistettä.
 
Mutta sitten, oletetaan että sivulla B on linkki sivulle C, ja sivulla D kaikkiin muihin kolmeen sivuun. Linkkien arvo jaetaan eri sivuille johtavien linkkien kesken. Eli, sivu B antaa 0,125 pistettä sivulle A, ja 0,125 sivulle C. Vain yksi kolmannes D:n PageRankistä lasketaan A:n PageRankiin (noin 0,081). 

Edellisessä laskutavassa on oletettu niin, että sivulla oleva sama URL-osoite lasketaan vain kerran.

Maaliskuussa 2016 Google ilmoitti lopettavansa julkisen sivujen arvostuksen näytön Google Toolbar tuotteessaan. Tämän myötä Googlen PageRank data ei ole ollut enää nähtävissä julkisesti, vaikka Google edelleen käyttääkin algoritmia. 

## Lähteet
* 
### Viitteet

## Aiheesta muualla
If Society

**If Society** on vuonna 1999 perustettu suomalainen indie-levy-yhtiö, joka syntyi Mikko Heikkosen Lo-Finn- ja Tommi Forsströmin Rooftops Are My Heaven Recordings -levy-yhtiöiden yhdistyessä.

If Society on vuosien varrella julkaissut muun muassa seuraavien artistien albumeja: Hero Dishonest, Viola, Fun, Echo Is Your Love, Black Audio, Boys of Scandinavia, Rytmihäiriö, Valse Triste, Ninetynine ja Radiopuhelimet.

## Diskografia

### Albumit
*Fun: *Zu-pa!* (CD / LP, 2007)
*Radiopuhelimet: *Viisi tähteä* (CD, 2007)
*Valse Triste: *Madon luku* (CD, 2006)
*Ninetynine: *Worlds of Population, Worlds of Space, Worlds of Robots* (CD, 2006)
*Echo Is Your Love: *Humansize* (CD, 2006)
*Black Audio: *Iron Rhino* (CD, 2006)
*Viola: *Anything Can Stop Us* (CD, 2005)
*Boys of Scandinavia: *Kill the Party* (CD, 2005)
*Red Carpet: *The Noise of Red Carpet* (CD, 2005)
*Frivolvol: *Frivolous vol 2: The False Security Program* (CD, 2005)
*Hero Dishonest: *Juggernaut + Let Your Poison Scream* (LP, 2005)
*Viola: *Melancholydisco* (CD, 2005)
*Rytmihäiriö: *Saatana on Herra* (CD, 2005)
*Echo Is Your Love: *Paper Cut Eye* (CD, 2004)
*Fun: *Szklarska Poreba LP* (CD, 2004)
*Hero Dishonest: *Let Your Poison Scream* (CD, 2004)
*Siniaalto: *Tallentumia* (CD, 2004)
*Viola: *Tearcandy* (CD, 2004)
*Siniaalto: *Siniaalto* (CD, 2002)
*Hero Dishonest: *Juggernaut* (CD, 2002)
*Echo Is Your Love: *8 Hours* (CD, 2002)
*Hero Dishonest: *Pleasure / Disgust* (CD, 2001)
*Echo Is Your Love: *Sheets of Blank Fucking Paper* (CD, 2000)
*Kokoelma: *Rantings of a Free Thinker* (LP, 2000)
*Sissy Spacek: *Telegram before Departure* (CD, 1999)

## Lähteet

## Aiheesta muualla
* If Societyn kotisivut
Numeerinen etuliite

**Numeeriset etuliitteet** ovat pääasiassa kreikan-, osittain myös latinankielisistä lukusanoista johtuvia etuliitteitä, jotka esiintyvät useissa tieteellisissä termeissä. 

Numeerisia etuliitteitä käytetään muun muassa kemiallisten yhdisteiden systemaattisissa nimissä, joissa niillä ilmoitetaan, kuinka monta jonkin alkuaineen atomia tai jotakin atomiryhmää yhdisteen molekyylissä on.  IUPAC-nimeämiskäytäntö pohjautuu pitkälti kreikkalaisten numeeristen etuliitteiden käyttöön.

Numeeriset etuliitteet esiintyvät myös geometrian termeissä, joissa ne ilmoittavat monikulmion sivujen tai monitahokkaan sivutahkojen lukumäärän. Monissa kielissä esimerkiksi viisikulmiosta käytetään kreikkalaisperäistä termiä *pentagon* ja kuusikulmiosta *hexagon*. Suomessa nämä termit on kuitenkin korvattu omakielisillä käännöslainoilla, mutta suomessakin etuliitteet esiintyvät monitahokkaiden nimissä kuten tetraedri, oktaedri, dodekaedri ja ikosaedri.

Kreikan kielen lukusanoista johtuvat myös SI-järjestelmän kerrannaisyksiköiden etuliitteet *deka*, *hehto* ja *kilo*. Sen sijaan perusyksikön pienempiä osia tarkoittavat *desi*, *sentti* ja *milli* johtuvat latinan lukusanoista.

Tietotekniikassa on käytössä myös etuliitteet, joissa esiintyy binäärikantaisuuteen viittaavat kirjaimet *bi*, kuten kibitavu 1 024 tavua ja mebitavu 1 048 576 tavua. Niillä halutaan kertoa luvun olevan täsmällisesti kahden kymmenjaollinen potenssi.

## Etuliitteitä

## Katso myös
*
*Kansainvälinen yksikköjärjestelmä
Juice (yhtye)

**Juice** oli Juice Leskisen johtama suomalainen rock-yhtye. Yhtye perustettiin vuonna 1975 Coitus Intin hajoamisen jälkeen. Se julkaisi kaksi albumia ja lopetti toimintansa vuonna 1977, jonka jälkeen Juice Leskinen perusti yhtyeen Juice Leskinen Slam.
## Kokoonpano

* Juice Leskinen – laulu, kitara
* Eero ”Safka” Pekkonen – urut, piano, laulu
* Pekka ”Petteri” Salminen – kitara
* Juuso Nordlund – basso, laulu
* Kaj ”Dry” Martin – rummut, laulu

## Julkaisut
### Albumit

* *[[Keskitysleirin ruokavalio]]* (1976)
* *[[Lahtikaupungin rullaluistelijat]]* (1977)

### Singlet

* *Vauhtikone / Jyrki Boy* (Tunturi-mopon mainos-single 1976)
* *Erkki twistaa / Alright alright* (1976)
* *(We Want) Lasse Vehviläinen / Valssaaja konepajalla* (1976)
* *Easy Beasy / Isadora Duncan* (1977)
* *Erkki twistaa / Jyrki Boy* (1992)
Cascata delle Marmore

**Cascata delle Marmore** on roomalaisten tekemä vesiputous. Se on 165 metriä korkea, ja yksi Euroopan korkeimmista, sekä korkein ihmisen tekemä vesiputous koko maailmassa. Sen kolmesta osasta ylin on korkein, 83 metriä. Cascata delle Marmore sijaitsee 7,7 kilometriä Ternistä, Umbrian alueella Italiassa.

## Putoukset nykyään
Putouksen kautta Nerajokeen juoksutettava vesi tulee Piedilucojärvestä, jota käytetään myös Galleton voimalaitoksen patoaltaana. Järven vedestä valtaosa virtaa vesivoimalan läpi Neraan. Galleton voimalaitos (rakennettu 1929) on arkkitehtonisesti kiinnostava. Sen maksimiteho on 530 MW. Normaalisti putoukseen ohjataan vettä klo 12–13 välillä ja uudelleen klo 16–17. Putoksille on pääsymaksu.

Putousten vieressä kulkee polku. Matkan varrella on tunneli, joka vie tähtitorniin putousten lähellä.

## Historia
Velinojoki virtaa Rietin lähistöllä. Antiikin aikoihin joen ympärillä olleiden kosteikkojen uskottiin aiheuttavan sairauksia (luultavasti malariaa), joten poistaakseen uhan, vuonna 271 eaa. roomalainen konsuli Manius Curius Dentatus määräsi rakennettavaksi kanaalin, jotta vesi Velinosta valuisi alas laaksoon luonnollista kalliomuodostelmaa pitkin Marmoren lähellä ja laskisi Neraan. Tosin ratkaisu aiheutti toisen ongelman. Kun Velino tulvi, sen tulvavesi uhkasi Neran kautta Terniä ja sen asukkaita. Tilanne hiersi kahden kaupungin välejä niin paljon, että Rooman senaatti puuttui asiaan 54 eaa. Cicero edusti Terniä ja Aulus Pompeius Pietiä. Silti mitään ei saatu aikaan, ja tilanne pysyi samana useita vuosisatoja.

Kanaalin huoltamattomuuden vuoksi virtaus väheni, kunnes kosteikkoja alkoi jälleen syntyä. Vuonna 1492 paavi Gregorius XII määräsi uuden kanaalin rakentamisen korjatakseen virtausta.

Vuonna 1545 paavi Paavali III määräsi jälleen uuden kanavan rakennettavaksi. Ideana oli saada aikaan säännöllinen hallinta virtauksesta. Kanaalin valmistuttua 50 vuotta myöhemmin paavi Klemens VIII nimesi kanaalin itsensä mukaan.

Seuraavan kahden vuosisadan ajan kanava oli ongelmallinen alapuolella olevalle laaksolle, kun Nera usein tulvi. Vuonna 1787 paavi Pius VI määräsi jälleen korjaustyöt, jotka muokkasivat kanaalin nykyisen laiseksi. Korjaustyöt ratkaisivat viimeinkin suurimman osan ongelmista.

Vuonna 1896 Ternin uudet terästehtaat alkoivat hyödyntää yhden kanavan virtausta. Myöhemmin alettiin virtausta hyödyntää sähkön tuottamisessa.

## Lähteet

## Aiheesta muualla
Di

**DI, Di** tai **di** tarkoittaa seuraavia:

* 
* Dagens Industri, DI, ruotsalainen talouslehti
* 
* di, numeerinen etuliite
* Di, kiinalainen tähtikuvio
* D.I., yhdysvaltalainen yhtye
* Digitally Imported, elektroniseen musiikkiin keskittynyt internet-radio
* diplomi-insinööri, DI, korkeakoulututkinto.
Menhaden

**Menhaden** (*Brevoortia tyrannus*) on pohjoisamerikkalainen sillikalojen lahkon kalalaji. Sen arvo ihmisravintona ei ole yhtä suuri kuin sillin, koska sen liha on varsin öljyistä. Se on kuitenkin tärkeä osa valaiden, merilintujen ja haiden ruokavaliota. Sitä käytetään yleisesti syöttinä kalastuksessa. Lisäksi siitä tehdään kalajauhoa, kalaöljyä ja lannoitetta.

## Koko ja ulkonäkö

Menhaden on silliä korkeaselkäisempi, ja sen suomut ovat kampamaisia. Kyljissä on tummia täpliä. Se on noin 30&nbsp;cm pitkä.

## Ravinto

Menhaden ei ole nirso vaan syö kaiken sopivankokoisen planktonin. Sen suu on suuri, joten se pystyy tehokkaasti hyödyntämään tämän ravinnonlähteen. Se siivilöi ravintoa myös merenpohjan lietteestä.

## Levinneisyys ja elinympäristö

Menhaden elää Atlantissa Pohjois-Amerikan rannikon tuntumassa Kanadan Nova Scotiasta aina Floridan Indian-joen suulle. Se liikkuu useimpien muiden sillikalojen tapaan pintavesissä valtavina parvina. Se siirtyy talveksi syvemmälle. Poikaset kasvavat jokisuiden murtovedessä.

## Lähteet
Myrkkyliskot

**Myrkkyliskot** (Helodermatidae) on liskoheimo, johon kuuluu vain yksi suku ja kaksi lajia, gilalisko ja skorpionilisko. Ne ovat komodonvaraanin lisäksi maailman ainoita myrkyllisiä liskoja.

Myrkkyliskot ovat hidasliikkeisiä, muodoltaan raskasrakenteisia ja paksuhäntäisiä. Ne osaavat kiivetä ja viettävät aikaansa paljon myös maan alla. Myrkkyliskojen myrkky on erittäin vahvaa ja sitä erittävät myrkkyrauhaset ovat alaleuassa, toisin kuin esimerkiksi käärmeillä. Lyhyet hampaat ovat uurteisia, mutta myrkky ei erity niiden päästä vaan hiukan kauempaa. Tämän vuoksi liskon täytyy pidellä saalistaan hetki, jotta myrkkyä ehtisi valua haavaan. Tämän mahdollistavat liskon vahvat leuat. Saalis kuolee hengityskeskusten halvaantumiseen, koska myrkky on neurotoksista (kuten esimerkiksi kobrilla. Myrkky voi tappaa lapsen tai vanhuksen ja terveelläkin ihmisellä kestää pitkään toipua sen puremasta, kaiken lisäksi käteen juuttunutta liskoa on lähes mahdoton saada käsin irti.

Myrkkyliskot syövät etenkin jyrsijöitä ja liskoja. Sen lisäksi ne ryöväävät lintujen ja matelijoiden pesiä. Ne pystyvät hyvin paastoamaan useita kuukausia. Myrkkyliskot elävät aavikoilla ja muilla kuivilla mailla Yhdysvaltain lounaisosista Meksikoon ja Guatemalaan.

## Lajit
**Gilalisko (*Heloderma suspectum*)
**Skorpionilisko (*Heloderma horridum*)

## Lähteet

*

### Viitteet
Alfamotoneuroni

**Alfamotoneuroni** on poikkijuovaiseen lihassoluun tuleva liikehermosolu, joka tuo supistumiskäskyjä lihakselle ylemmistä keskushermoston osista. Se saa informaatiota joko suoraan tai välihermosolujen välityksellä muun muassa pikkuaivoista, motorisesta aivokuoresta sekä korvan asento- ja liikereseptoreilta. Alfamotoneuronin synapsin välittäjäaineena toimii asetyylikoliini.

Jokaiseen poikkijuovaiseen lihassoluun tulee yksi alfamotoneuronin synapsipääte. Tätä poikkijuovaisen lihassolun ja alfamotoneuronin muodostamaa kompleksia kutsutaan hermo-lihasliitokseksi. Yhden alfamotoneuronin ja sen hermottamien lihassolujen kokonaisuutta kutsutaan motoriseksi yksiköksi. Mitä useampaa lihassolua yksi alfamotoneuroni hermottaa sitä epätarkempaa lihaksen säätelystä tulee. Alfamotoneuronin sooma sijaitsee joko selkäytimen etupylväässä tai aivohermojen tumakkeessa aivorungossa ja sen viejähaarake on myelinisoitunut, jotta informaatio kulkisi nopeasti.
Motorinen yksikkö

**Motorinen yksikkö** on alfamotoneuronin ja sen hermottamien poikkijuovaisten lihassolujen muodostama kokonaisuus. Kun alfamotoneuronista tulee supistumiskäsky, se saa kaikki motoriseen yksikköön kuuluvat lihassolut supistumaan. Tähän perustuu myös se miksi sellaiseen motoriseen yksikköön kuuluvien lihassolujen supistuminen on tarkempaa, jossa on vähemmän lihassoluja.
Il Vaselino

**Il Vaselino** on suomalainen cover-yhtye, joka laulaa suomalaisia rock-lauluja kuorolauluna. Yhtye koostuu tamperelaisista muusikoista. Se julkaisi tähän asti ainoan studiolevynsä Raswaa Koneeseen vuonna 2006.

## Historia
Yhtyeen historia alkoi yhteisen avantouintiharrastuksen parista, jäsenten tavattua toisensa talvella 2005. Pian tämän jälkeen yhtye julkaisi vuonna 2006 Poko Rekordsin alaisena ensimmäisen sinkkunsa PMMP-yhtyeen kappaleen *Rusketusraidat* 22. helmikuuta 2006, ja ensimmäinen levy julkaistiin saman vuoden maaliskuussa.

## Kokoonpano
*Arto-Petteri Laulajainen
*Conny Bergros
*Tapio Vaselinoja
*Kari P. Lentonen

## Diskografia
### Studioalbumit
*
*

### Sinkut ja EP:t
*

## Mukana kokoelmissa
**Hyvää joulua, kirvesvartta* (2006)

## Aiheesta muualla
* Haastattelu Mesta.net:issä 
* Poko rekords artisti: Il Vaselino
Differentiaaligeometria

**Differentiaaligeometria** tarkoitti alun perin differentiaalilaskennan käyttöä käyrien ja pintojen tutkimiseen tasossa, tai kolmiulotteisessa euklidisessa avaruudessa. Modernimmassa merkityksessä tutkiminen laajennetaan yleisimpiin avaruuksiin eli monistoihin, sekä niiden alimonistoihin, niin ikään käyttäen differentiaali- ja integraalilaskennan menetelmiä ja työkaluja. Erityisen tärkeässä asemassa on tensorin käsite.

Riemannin geometria on monistojen differentiaaligeometrian tärkein osa. Tarkasteluun otetaan mukaan eräänlainen metriikka, joka mahdollistaa muun muassa käyrien pituuksien ja alimonistojen pinta-alojen laskemisen, sekä erilaisten variaatio-ongelmien asettelun ja ratkaisemisen. Tältä pohjalta voidaan puhua esimerkiksi geodeeseista tai minimaalipinnoista, jotka ovat usein keskeisiä differentiaaligeometrian sovelluksissa. Kaarevuuden käsitteellä on erityisen tärkeä rooli Riemannin geometriassa, sillä tutkittavan moniston kaarevuustensori sisältää muun muassa informaatiota Riemannin moniston globaaleista ominaisuuksista.

Yleinen suhteellisuusteoria on eräs differentiaaligeometrian keskeisimpiä käytännön sovelluksia.

## Lähteet
* http://www.helsinki.fi/~iholopai/diffgeom.html
Kovat piipussa

__NOTOC__
**Kovat piipussa** on suomalaisen laulajan Matti Johannes Koivun toinen studioalbumi. Se julkaistiin vuonna 2007.

Albumi nousi Suomen virallisen listan sijalle 23.

## Kappaleet
# Kovat piipussa
# Autopihalta kohoaa
# Naapuska
# Topi Sorsakoski -päivä
# Pienet silmät
# Esineet ja aikataulut
# Saan kyllä asunnon
# Avaruusasema kiitää
# Kiitokset
# Kuljen, kuljen

## Kokoonpano
* Matti Johannes Koivu – laulu, akustinen kitara
* Antti Rajala – sähkökitara
* Tuomas Ilmavirta – sähköpiano, albumin kannet
* Topi Karvonen – basso
* Jari Salminen – rummut
* Suvi Koivu – taustalaulu
* Knipi – taustalaulu

## Arvostelut
* Desibeli.net: 
* Rumba: *positiivinen*
* Soundi: 

## Lähteet
* Albumin kansivihko

### Viitteet
Toisen asteen käyrä

**Toisen asteen käyrä** on toisen asteen polynomiyhtälön kuvaaja. Tämän yhtälön yleinen muoto on Ax^2 + Bxy + Cy^2 +Dx + Ey + F = 0\;, missä A, B ja C eivät ole yhtä aikaa nollia.

Karteesisessa koordinaatossa kaikki toisen asteen käyrät ovat kartioleikkauksia.

Kun 

# B^2 - 4AC  saadaan ellipsi,
# A = C  ja B = 0  kuvaaja on ympyrä,
# B^2 - 4AC = 0   paraabeli ja
# B^2 - 4AC > 0  hyperbeli.
Yksiulotteisuus

Kappaleen, jonka ominaisuus on **yksiulotteisuus**, sisältämät pisteet voidaan nimetä yhden lukusuoran lukuja käyttäen. Yksiulotteinen kappale pysyy yksiulotteisena, vaikka se "kaartuilisi" useassakin ulottuvuudessa. Pisteiden nimeäminen ratkaisee.

Yksiulotteisia kappaleita ovat ainakin viivat, suorat, puolisuorat, janat ja kehät. Yhteiseltä nimeltään kaikki yksiulotteiset kappaleet ovat viivoja.

## Katso myös
* Kaksiulotteisuus
* Kolmiulotteisuus

## Lähteet
Victor Grignard

**François Auguste Victor Grignard** (6. toukokuuta 1871 Cherbourg-Octeville – 13. joulukuuta 1935 Lyon) oli ranskalainen kemisti, joka sai Nobelin kemianpalkinnon vuonna 1912 Grignard-reaktioissa käytettävän Grignardin reagenssin keksimisestä. Myös toinen ranskalainen kemisti Paul Sabatier sai Nobelin kemianpalkinnon samana vuonna.

Victor Grignard oli laivanrakentajan poika. Opiskeltuaan ensin matematiikkaa Lyonissa hän vaihtoi kemiaan. Vuonna 1910 hänestä tuli Nancyn yliopiston kemianprofessori. Ensimmäisen maailmansodan aikana hänet siirrettiin kehittämään sodankäynnille uusia kemiallisia aseita. Hän työskenteli fosgeenin valmistamisen sekä sinappikaasun selville saamisen parissa. Hänen ”vastapuolellaan” oli toinen Nobelin palkinnon saanut kemisti saksalainen Fritz Haber.

Tunnetuin Grignard on keksimästään tavasta valmistaa hiili-hiilisidoksia orgaanisten aineiden synteesissä. Keksintö auttoi valmistamaan suurempia orgaanisia aineita pienemmistä lähtöaineista. Reaktiolla pystytään valmistamaan monia orgaanisia yhdisteitä.

## Aiheesta muualla
* Elämäkerta Nobel-säätiön sivuilla
Nokia N77

**Nokia N77** on Nokian DVB-H-virittimellä varustettu matkapuhelin, joka julkaistiin 12. helmikuuta 2007 Barcelonassa pidettävillä 3GSM-messuilla. Puhelimessa on 2 megapikselin kamera, radio, MP3 soitin, ohjelmaopas sekä 320 × 240 pikselin näyttö. Puhelin on kooltaan 111 × 50 × 18,8 millimetriä ja se painaa 114 grammaa.

## Aiheesta muualla
* Käyttöohjeet
* Nokia N77 - Tuki
* Puhelinvertailun sivulla vertailussa
* www.puhelinvertailu.com/wordpress/2007/02/12/nokia-n77/
* N77:n tekniset tiedot, hinnat ja keskustelua AfterDawnissa

## Lähteet
Derian Hatcher

**Derian Hatcher** (s. 4. kesäkuuta 1972 Sterling Heights, Michigan, Yhdysvallat) on entinen NHL-jääkiekkoilija.

## Ura

Minnesota North Stars varasi Hatcherin vuoden 1990 varaustilaisuudessa ensimmäisellä kierroksella numerolla kahdeksan. Tuossa vaiheessa Hatcher oli pelannut ensimmäisen kautensa Kanadassa Ontario Hockey Leaguen North Bay Centennialsin joukkueessa. Tultuaan varatuksi, Hatcher jäi vielä yhdeksi kaudeksi OHL-junioriliigaan, kunnes syksyllä 1991 teki ensiesityksensä Minnesotan NHL-joukkueessa. Ensimmäisellä kaudellaan Hatcher pelasi 43 ottelua. Kaikkiaan Hatcher pelasi kaudeksi 1993 Dallasiin siirtyneessä North Starsin organisaatiossa kevääseen 2003, parhaana saavutuksena Stanley Cupin voitto joukkueen kapteenina keväällä 1999. Kaudeksi 2003&ndash;2004 hän siirtyi vapaana pelaajana Detroit Red Wingsin joukkueeseen. NHL:n ja pelaajayhdistyksen työmarkkinakiistan vuoksi peruuntuneella kaudella 2004–2005 Hatcher pelasi UHL-liigassa Motor City Mechanics joukkueessa ja siirtyi NHL:n taas alettua Philadelphia Flyersiin, jossa hän pelasi loppu-uransa.

Yhdysvaltain maajoukkueessa Hatcher on pelannut vuosien 1996 ja 2004 Jääkiekon maailmancupeissa, vuosien 1993 ja 2002 MM-kisoissa sekä Naganon olympiaturnauksessa 1998 ja Torinon olympiaturnauksessa 2006

Myös hänen veljensä Kevin Hatcher on entinen NHL-jääkiekkoilija.

## Lähteet
* NHLPA Pelaajakortti
Andy Bathgate

**Andrew James Bathgate** (28. elokuuta 1932 Winnipeg, Manitoba, Kanada – 26. helmikuuta 2016  Brampton, Ontario) oli kanadalainen jääkiekkoilija. Bathgate pelasi keskushyökkääjänä tai oikeana laitahyökkääjänä 17 kautta National Hockey Leaguessa seuroinaan New York Rangers, Toronto Maple Leafs, Detroit Red Wings ja Pittsburgh Penguins. NHL:n runkosarjassa hän keräsi 1&nbsp;069 ottelussa 349 maalista ja 624 syötöstä 973 tehopistettä: jäähyminuutteja Bathgatelle tuomittiin 624. Vuonna 1959 Bathgate palkittiin liigan arvokkaimmalle pelaajalle myönnettävällä Hart Trophylla hänen tehtyään kauden aikana 40 maalia, joka jäi hänen yhden kauden ennätyksekseen. Vuonna 1964 Bathgate voitti Toronto Maple Leafsin joukkueessa Stanley Cupin.

Lyöntilaukauksestaan tunnettu Bathgate vaikutti merkittävästi siihen, että maskien käyttö yleistyi jääkiekkomaalivahdeilla. Bathgate oli jo aiemmin vahingoittanut pahasti kahta muuta NHL-maalivahtia laukauksellaan, mutta hänet muistetaan erityisesti Madison Square Gardenissa New Yorkissa 1. marraskuuta 1959 pelatusta ottelusta, jossa hänen laukauksensa osui Montreal Canadiensin maalissa ilman maskia pelannutta Jacques Plantea kasvoihin, minkä jälkeen tälle jouduttiin ompelemaan tikkejä. Plante palasi kaukaloon lähes 25 minuutin kuluttua ja suojasi kasvonsa harjoituksissa käyttämällään maskilla valmentaja Toe Blaken vastalauseista huolimatta. Canadiens voitti kyseisen ottelun ja aloitti pitkäkestoisen voittoputken. Samalla Plantesta tuli ensimmäinen säännöllisesti maskia käyttänyt NHL-maalivahti.

Bathgate kertoi noin viisi vuosikymmentä myöhemmin, että vaikka Planteen osunut laukaus ei ollut kova eikä lyöntilaukaus, se oli tarkoitettu kostoksi aiemmin sattuneesta tapahtumasta, jossa Bathgate oli törmännyt pää edellä laitaan Planten tönäistyä mailallaan täydessä vauhdissa olleen Bathgaten luistimia. Bathgaten mukaan Planten paluuta maskin kanssa luultiin aluksi vitsiksi, vaikka Planten toiminta lopulta mullisti lajin.

New York Rangersissa pelannut Bathgate esiintyi *[[Sports Illustrated]]in* kannessa tammikuussa 1959. Hän kertoi lehdelle, että hänet tunnistettiin hyvin harvoin New Yorkin kaduilla ja että tilanne oli erilainen Torontossa ja Montrealissa, joissa jääkiekko on iso laji.

Andy Bathgate kuoli 83-vuotiaana 26. helmikuuta 2016 Bramptonissa. Hänen vaimonsa Merle kertoi, että kuolinsyynä olivat Parkinsonin taudin ja Alzheimerin taudin komplikaatiot. Bathgatella oli vaimon lisäksi kaksi lasta, poika ja tytär, sekä useita lastenlapsia. Hänen vuonna 2015 kuollut veljensä Frank pelasi New York Rangersissa kaksi ottelua Andyn tulokaskaudella.

## Tilastot

## Saavutuksia ja palkintoja

* Hart Trophy 1959
* New York Rangersin kapteeni 1961–1964
* Stanley Cup 1964
* Hockey Hall of Fameen 1978
* Vuonna 1998 sijalla 58 The Hockey News -lehden NHL-painotteisella 100 suurimman pelaajan listalla 

## Katso myös
* The Hockey Newsin luettelo 100 parhaasta NHL-pelaajasta

## Lähteet

## Aiheesta muualla
*Andy Bathgate Legends of Hockey -tietokannassa
Tarjoilija

**Tarjoilija** on hotelli- ja ravintola-alan perustutkinnon ravintolapalvelun koulutusohjelman suorittaneen henkilön ammattinimike. Tarjoilijoina toimii myös oppilaitoksissa kouluttamattomia henkilöitä.
 
Koulutuksen suorittanut tarjoilija erikoistuu anniskeluravintolan tarjoilu-, myynti-, kassa- ja asiakaspalvelutehtäviin. Ammattitaitoinen tarjoilija noudattaa anniskelumääräyksiä ja osaa neuvoa asiakasta ruoka- ja juomavalinnoissa. Hän kattaa pöydät, esittelee ja suosittelee asiakkaille ruokia ja juomia, vastaanottaa tilauksen ja välittää sen keittiöön, tarjoilee ruoan ja kaataa juomat laseihin sekä kirjoittaa laskun ja perii maksun.

Työpaikkana voivat olla hotellit, ravintolat, henkilöstöravintolat, kahvilat, pikaruokapaikat sekä juhla- ja pitopalveluyritykset. Tarjoilijan ammatti vaatii ulospäin suuntautuneisuutta, ystävällisyyttä, palvelualttiutta ja joustavuutta, tilanneherkkyyttä, myyntihenkisyyttä ja mahdollisesti kielitaitoa. Hyvä muisti ja järjestelykyky auttaa työn sujumisessa.
Työ on yleensä vuorotyötä ja työrytmi saattaa vaihdella paikan mukaan. Vastuun määrä vaihtelee työpaikan mukaan.

Monissa maissa tarjoilijalle on tapana antaa tippiä eli palvelurahaa laskun maksun yhteydessä. Tarjoilijan palkka voi perustua kokonaan tai osittain asiakkaiden antamiin palvelurahoihin.

## Vatitarjoilu
**Vatitarjoilu** on ruoan tarjollepanotapa, jossa tarjoilija jakaa kannattelemaltaan vadilta ruoan annoksiksi salin puolella asiakkaiden eteen katetuille lautasille.

## Katso myös
* Sommelier
* Baarimestari
* Hovimestari

## Aiheesta muualla

*Hotelli- ja ravintola-alan perustutkinto, tarjoilija (Opintoluotsi)
*Majoitus- ja ravitsemisala, ammattitutkinnot (Koulutusnetti)
*Ravintolan tarjoilijan ammatinkuvaus (Ammattinetti)
Benjamin Bratt

**Benjamin George Bratt** (s. 16. joulukuuta 1963 San Francisco, Kalifornia)  on yhdysvaltalainen näyttelijä.

## Ura
Bratt opiskeli Kalifornian yliopistossa näytteleminen pääaineena, josta hän sai teatteritaiteen kandidaatin paperit.

Bratt tunnetaan parhaiten roolistaan etsivä Rey Curtiksena *[[Kova laki]]* -televisiosarjassa vuosina 1995–1999. Vuonna 1999 Bratt sai Emmy-ehdokkuuden roolistaan *Kovassa laissa*. Bratt tunnetaan myös rooleistaan elokuvissa *[[Traffic]]* ja *[[Miss Kovis]]*. Hän myös näytteli tohtoria ja gynekologia  Jake Reillya televisiosarjassa *[[Rakkauden anatomia]]* vuosina 2011-2013.

## Yksityiselämä
Brattin äiti on perulainen. Brattilla on neljä sisarusta, joista yksi on veli Peter.

Bratt seurusteli Julia Robertsin kanssa vuosina 1997–2001. Vuonna 2002 Bratt meni naimisiin näyttelijä Talisa Soton kanssa. Parilla on kaksi lasta (s. 2002 ja 2005). Bratt asuu perheineen San Franciscossa.

## Aiheesta muualla
*
Mika Kahma

**Mika Tapani Kahma** (s. 25. syyskuuta 1966 Uurainen) on suomalainen entinen pituushyppääjä.

Kahmalla on yksi mestaruus Kalevan kisoista ja seitsemän himmeämpää mitalia. Hallista hänellä on kolme Suomen mestaruutta ja kaksi himmeämpää mitalia. Kahman pituusennätys on ulkona 795 ja hallissa 787. 

Kahmaa valmensi hänen isänsä Jorma Kahma. Jorma Kahman veljiä ovat kiekonheittäjä Pentti Kahma ja moniottelija Markus Kahma. Mika Kahma edusti Saarijärven Pullistusta. Hän on ollut hävittäjälentäjänä ja sittemmin Finnairilla lentäjänä.

## Saavutukset SM-kilpailuissa

### Kalevan kisat

### Halli-SM

## Lähteet
* 
* 
### Viitteet
Susisillit

**Susisillit** (heimo Chirocentridae ja sen ainoa suku *Chirocentrus*) ovat noin metrin mittaisia, pitkulaisia sillikalojen lahkon petokaloja, joilla on vahvat leuat ja terävät hampaat. Niillä on sinertävänhohtoinen selkä ja hopeiset kyljet.

Susisillejä on kaksi hyvin samannäköistä lajia, susisilli (*Chirocentrus nudus*) ja pilkkasusisilli (*Chirocentrus dorab*), joiden levinneisyysalueetkin ovat samat. Pilkkasusisillin erottaa kuitenkin selkäevän tumma yläosa ja se, että se syö pienten kalojen lisäksi myös taskurapuja.

Susisillejä tavataan Punaisellamerellä, Intian valtamerellä ja läntisellä Tyynellämerellä Japanista etelään. Levinneisyysalue myötäilee eteläisen Aasian, Indonesian ja Pohjois-Australian rannikoita. Susisillit oleilevat lähinnä rannikkovesissä. Ne ovat tärkeitä talouskaloja, joita pyydetään mm. verkoilla, rysillä ja troolaamalla ja kaupataan tuoreena ja pakastettuna.

## Lähteet
*
*
* [ftp://ftp.fao.org/docrep/fao/009/ac482e/AC482E06.pdf FAO Species Catalogue. Vol. 7. Clupeoid fishes of the World, Part I.]
*FAO Species fact sheet: ''Chirocentrus dorab''
Viiva

Geometrisissa yhteyksissä **viiva** on yksiulotteinen, mielivaltaisen muotoinen ja mittainen kappale. Kaikki yksiulotteiset kappaleet, kuten janat, suorat, puolisuorat ja kehät, ovat viivoja. Viivan ajatellaan syntyvän, kun nollaulotteinen piste liikkuu avaruudessa ja muodostaa äärettömän monesta pisteestä koostuvan kuvion. 

Erilaisia viivoja:

* Murtoviiva (muodostuu janoista)
* Käyrä viiva
* Sekaviiva
* Avoin viiva
* Itseään leikkaava avoin viiva
*  Suljettu viiva (muodostaa tasokuvion, esimerkiksi ympyrä on suljettu viiva)
* Suljettu murtoviiva (muodostaa tasokuvion nimeltä monikulmio)
* Itseään leikkaava suljettu viiva (muodostaa useampia tasokuvioita)

Suoraa viivaa, joka jatkuu äärettömän pitkälle molempiin suuntiin, kutsutaan suoraksi. Puolisuoraksi taas kutsutaan sellaista suoraa, jolla on toinen päätepiste mutta joka jatkuu toiseen suuntaan äärettömän pitkälle. Jana taas on sellainen suora viiva, jolla on kaksi päätepistettä. 


File:Regular apeirogon zig-zag.png|Murtoviiva
File:Line to line reflection curve.PNG|Käyrä viiva


## Lähteet

* Tammi: *Kolmio: Matematiikan teoriakirja*